એકાદ મહિના પહેલાં લાવણ્યના લગ્ન અનિકેત સાથે થયા હતાં. યોગેનભાઈ અને નીલાબેનનું એક્માત્ર સંતાન લાવણ્ય. અત્યાર સુધી નીલાબેનના જીવનમાં કેન્દ્રસ્થાને લાવણ્ય હતી. તેનો ઉછેર, ભણતર, તેના મિત્રો, તેનો સમય સાચવવાનો ને એક દિવસ જિન્સ પહેરતી દીકરી પાનેતર પહેરીને અમેરીકામાં સેટલ થઈ ગઈ કાયમ માટે. આ વાત નીલાબેન જીરવી ન શકયા. અચાનક જ જીવન સદંતર ખાલી લાગવા માંડયું નીલાબેનને. યોગેનભાઈ બિઝનેસમાં કાર્યરત. ઘરમાં એકમાત્ર પોતે અને સુનયનાબાઈ. હમણાં હમણાં તો તેને ટીબી થઈ ગયો હતો એટલે તે પણ આવી નહોતી શકતી.